**Årsrapport for HMS arbeid 2019 i NORSØK**

Tiltaksplan for Helse, Miljø og Sikkerhet er revidert og gjennomført.

HMS-gruppen har holdt tre møter og jobbet systematisk med arbeidsmiljø.

Kurs for alle ansatte i førstehjelp og hjertestarter ble i februar utsatt pga. sykdom. Det ble i stedet holdt tretimers kurs for alle ansatte i november. Som ny kursholder var Røde Kors lokalt innleid. Dette ga mer fokus på førstehjelp-delen som har vært etterspurt. Kurset var gjennomført i samarbeid med NIBIO.

Likeens i samarbeid med NIBIO ble det for alle ansatte holdt kurs om psykisk helse. Arbeidslivsenteret var kursholder. Tittel på kurset var «Sees i morgen».

Kursing om arbeid i høyden er avtalt for ansatte som det kan bli aktuelt for og HMS-koordinator har gjennomført internettkurs om det.

Verneombudet gjennom flere år trådte av og det ble på personalmøte valgt nytt verneombud og en vara. Nytt verneombud har vært på kurs og vara er påmeldt kursing i det kommende året.

Kursing vedr. HMS har også vært e-learning om sikkerhet i forbindelse med laboratoriearbeid.

Det er løpende jobbet med risikoanalyse for eksisterende og nye prosjekter. På personalmøtet 2. april ble det informert om hvorfor og hvordan og hvem. Alle prosjektledere fulgte etter en purring opp med utarbeidelse av risikoanalyser før feltsesongen.

Det er utarbeidet informasjon til ansatte om rutiner for å melde avvik og det er lagt på intranett. Det er avklart hvilke hendelser som skal medføre avviksmelding og at det fra sak til sak vurderes behov for å melde videre til Arbeidstilsynet eller NAV. En sak er meldt til Arbeidstilsynet.

Tjenestebilen er blitt utstyrt med sikring for last slik som passer for bilmodellen. Alle ansatte er informert om dette.

Dessuten er det løpende jobbet med ergonomisk riktige arbeidsplasser slik at enkelte har fått heve-/senkebord, det er kommet nye matter og stoler på laboratoriet og flere har fått nye kontorstoler.

De faste trivselstiltak er gjennomført gjennom hele året med lunsj- og kakeordning, trimtilbud, ukentlig nyhetsbrev og dessuten høstfest og julelunsj.

**Godkjent på HMS-utvalgets møte 6.2. 2020**